b'\n_START_ARTICLE_\nNegatiivinen sananvapaus\n_START_PARAGRAPH_\nNegatiivinen sananvapaus on filosofian k\xc3\xa4site, joka liittyy pohdiskeluihin positiivisen ja negatiivisen vapauden suhteesta. Negatiivinen vapaus tarkoittaa aina vapautta jostakin, kun taas positiivinen vapaus vapautta johonkin. Negatiivisen sananvapauden tapauksessa t\xc3\xa4m\xc3\xa4 tarkoittaa sit\xc3\xa4, ett\xc3\xa4 itsens\xc3\xa4 julkituominen on vapaa sensuurista ja muista rajoitteista. Ihmisell\xc3\xa4 on oikeus olla vapaa sananvapautta rajoittavista rajoitteista ja siten oikeus julkituoda mielipiteens\xc3\xa4 sek\xc3\xa4 sanomansa ilman, ett\xc3\xa4 h\xc3\xa4nen sanomisistaan asetetaan aktiivisia sanktioita. Positiivinen sananvapaus taas tarkoittaa yleisesti oikeutta sananvapauteen eli mahdollisuuksia itsens\xc3\xa4 ilmaisemiseen kirjallisesti tai suullisesti._NEWLINE_Negatiivisen sananvapauden k\xc3\xa4sitett\xc3\xa4 on k\xc3\xa4ytetty erityisesti liberalismissa. Negatiivista vapautta my\xc3\xb6s sananvapauden suhteen ovat filosofeista kannattaneet John Stuart Mill, John Locke ja John Milton._NEWLINE_Yleens\xc3\xa4 positiivinen ja negatiivinen sananvapaus eiv\xc3\xa4t ole toisiansa pois sulkevia, vaan tarvitaan kumpaakin. Esimerkiksi negatiivista sananvapautta ei voi harjoittaa, jos ei ole olemassa itsens\xc3\xa4 julkituomiselle edellytyksi\xc3\xa4, jotka taas positiivinen sananvapaus luo.'